Politikai veterán hagyja ott Orbán csapatát
Távozik a Fidesz-elnökségbõl, és egy idõre az országos politikának is hátat fordít a párt egyik ismert arca. A vasárnapi kongresszuson gyakorlatilag megújul a teljes elnökség, Kubatov Gábor, Németh Szilárd és Gulyás Gergely is egy szinttel feljebb lép. Update: a párizsi merényletek miatt a kongresszust elhalasztották!
Pokorni Zoltán vasárnap 21 év után távozik a Fidesz elnökségébõl. A XII. kerület polgármestere saját elhatározásából döntött úgy, hogy idén már nem jelölteti magát a posztra, de

lépése nem volt váratlan. A volt oktatási miniszter 2010 óta egyre gyakrabban fogalmazott meg kritikát az Orbán-kormánnyal szemben.

Elevezett a nagypolitikából

A 2013-as kongresszuson Pokorni többek között azt mondta, kíméletlenül, határozottan kormányoztak az eltelt három évben, nem vették figyelembe, amit a magyar politikának általában figyelembe illik vennie. „Be kell bizonyítanunk, hogy képesek vagyunk meghallgatni a másikat, képesek vagyunk megállapodni (...), hogy nemcsak erõs ez a politikai család, hanem méltányos is. A nyugodt erõt kell felmutatnunk az elõttünk álló hat-hét hónapban.”

Pokorni nemcsak az elnökségben foglalt helyet, hanem 2001–2002-ben a párt élén is állt. A politikus a választási vereség után arra hivatkozva távozott a Fidesz élérõl, hogy édesapjáról kiderült, III/III-as ügynök volt a Kádár-rendszerben. Pokorni folyamatosan pozicionálta át magát, és hátrált ki az országos politikából. 2006-ban ringbe szállt a XII. kerület vezetéséért, és ezt a posztját kétszer is meg tudta õrizni.

Új elnök lesz

Pokorni, úgy tûnik, végleg a polgármesterséget választja, de nagy kérdés, hogy a jobboldali szempontból szinte biztos nyerõnek számító körzetet nem szemeli-e ki más is. Az már biztosnak tûnik, hogy a XII. és II. kerület egy részét lefedõ választókerületben 2018-ban Fónagy János nem fog indulni. Éppen emiatt új választókerületi elnöke lesz a kerületnek. Az új elnöknek pedig döntõ szerepe lesz abban, hogy ki indulhat majd 2019-ben a polgármesteri posztért.

A volt oktatási miniszter helyi szinten nagyon népszerû, de a Fidesz felsõ vezetésében sok esetben nem nézték jó szemmel, hogy nem teljesen idomul a párt politikájához. Ha adott esetben a kormánypárt prominensei úgy döntenek, hogy mást szeretnének a Hegyvidék élén látni, könnyen meg tudják kerülni a helyi szervezetet, és így ki tudják ütni Pokornit.

Persze egy ilyen helyzetben az is elõfordulhat, hogy Pokorni függetlenként elindul a voksoláson, amivel pedig a baloldalt hozhatja nyerõ helyzetbe. Tény, hogy a 2019-es jelöltek kiválasztása még nagyon messze van, és az önkormányzati helyezkedés nagyrészt a 2018-as választás eredményének a függvényében zajlik majd.

Nem lesz izgalom

Távozik a pártelnökségbõl Lázár János és Kósa Lajos is, õk azonban továbbra is jelen lehetnek a Fidesz elnökségi ülésein. A Miniszterelnökség vezetõje miniszterként, Kósa pedig a Fidesz frakcióvezetõjeként vehet részt a testület munkájában. Az elnökségben az egyetlen biztos pont Pelczné Gáll Ildikó európai parlamenti képviselõ marad.

A távozó alelnökök helyére Kubatov Gábor pártigazgatót, a parlament törvényalkotási bizottságát vezetõ Gulyás Gergelyt és Németh Szilárd volt rezsibiztost jelölték az alapszervezetek. A gyakorlatban ez azt jelenti, hogy õket meg is szavazzák a küldöttek.

Ez nem tett jót Némethnek

A lapokat elõre leosztották, ezért nem várható, hogy a kongresszuson ismeretlen arc tûnjön föl. Már a mostani változások is jelentõsnek számítanak, hiszen a korábbi években nem volt arra példa, hogy ilyen nagy számban cserélõdjenek ki a tagok.

Ennek részben az az oka, hogy a Fidesz több vezetõje kormányzati tisztséget vállalt. Másrészt van egyfajta kényszer a pártban, hogy új arcokat vonultasson föl.

Az új alelnökök közülKubatov Gábor a szervezésért lesz felelõs. A Fradi elnöke a nyilvánosságban eddig sem szerepelt túl gyakran, és a közvélemény is csak a Fidesz mozgósítási kampányaiból ismeri. Németh Szilárd viszont ismert lett az úgynevezett „rezsicsökkentési” kampánynak köszönhetõen. Ám presztízsveszteséget szenvedett a 2014-es országgyûlési választáson, mivel szoros versenyben a csepeli-soroksári választókerületében kikapott az ismeretlen Szabó Szabolcstól.

Nem trendi

Az új elnökségi tagok közül a legnagyobb reménységnek Gulyás Gergelyt tartják. 2010-ben került be az Országgyûlésbe, fontos szerepe volt az alaptörvény kidolgozásában. Ennek ellenére 2014-ben csak 55. volt a Fidesz listáján. Gulyás a választás után többször is kritikusan nyilatkozott vezetõ kormánypárti politikusokkal kapcsolatban.

Mindezek ellenére a Fidesz meghatározó arcává vált, ezért már korábban biztosra vették, hogy tagja lesz az új elnökségnek. Gulyástól részben azt várják, hogy

segítsen, hogy a Fidesz megszólíthassa a fiatalabb korosztályokat.A pártban ugyanis úgy látják, hogy ez az utóbbi években nem sikerült. Gulyás Gergelynek nem lesz könnyû dolga: nem számít trendi közéleti szereplõnek, inkább egy konzervatívabb vonalat visz, mint mondjuk Rogán Antal, aki gyakori szereplõje a bulvárlapoknak.

Nem állnak jól

A Fidesznek még saját soraiban sincs könnyû dolga a fiatalokkal. A párt ifjúsági szervezetébõl a Gyürk-Szijjártó-Rogán hármas felemelkedése óta nem jött elõ karakteres személyiség. A kormánypárti frakcióban is egyre több az idõsebb generációhoz tartozó képviselõ.

A felsõoktatás folyamatos alakítgatása nem növelte a Fidesz iránti szimpátiát a fiatalok körében, és a Jobbik is jól teljesít ebben a korosztályban. Egyelõre nincs stratégia arra, hogyan vonzzanak be több fiatalt a pártba, bár tudják, hogy ez hosszú távon megbosszulhatja magát.
XII. kerület Pelczné Gáll Ildikó Pokorni Zoltán Orbán Viktor fideszes képviselõ Kubatov Gábor Németh Szilárd Gulyás Gergely